Diari Oficial de la Generalitat Valenciana


Sumari del DOGV 4919, del 07-01-2005 (2004/13765)

RESOLUCIÓ de 16 de desembre de 2004, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix d'aquesta universitat a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13807


Data del document
:   16-12-2004

Organisme emissor
:   Universitat d'Alacant

Tipus de document
:   Resolució

Descriptors 

:   * personal contractat
    * universitat
    * qualificació del personal
    * funcionari

RESOLUCIÓ de 16 de desembre de 2004, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix d'aquesta universitat a la naturalesa dels seus llocs de treball. [2004/X13202]
  
La Universitat d'Alacant, fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser signat amb les centrals sindicals FETE-UGT, FE-CCOO-PV, Sindicat de Funció Pública de CGT-PV i STE-PV, com a conseqüència de l'aplicació de la disposició transitòria primera del text refós de la Llei de funció publica valenciana, va publicar la Resolució del dia 18 d'abril de 1997 (DOGV del 3 de juny), que dictava les normes que han de regular els processos d'adaptació.
  
En conseqüència, de conformitat amb el que disposa aquesta resolució i en atenció a les atribucions que confereix la Llei d'autonomia universitària i l'Estatut d'aquesta Universitat, es resol:
  
Convocar un curs selectiu per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupen, amb subjecció a aquestes bases de convocatòria:
  
1. Objecte
  
Aquesta convocatòria té per objecte l'adaptació de la naturalesa jurídica del personal laboral fix de la Universitat d'Alacant, pel que fa a la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució esmentada del Rectorat d'aquesta Universitat de data 18 d'abril de 1997.
  
2. Condicions dels aspirants.
  
2.1. Per a ser admès als processos d'adaptació objecte d'aquesta convocatòria, els aspirants hauran de reunir les condicions següents:
  
a) Ser personal laboral fix de la Universitat d'Alacant de les categories descrites en l'annex II d'aquesta convocatòria o tenir la condició de personal laboral fix d'altres organismes públics i estar prestant serveis en la Universitat d'Alacant en les categories descrites en l'annex II.
  
b) Trobar-se en una de les situacions administratives següents:
  
1) En servici actiu o qualsevol tipus d'excedència de les que preveu el conveni col·lectiu d'universitats públiques de la Comunitat Valenciana, sempre que l'últim lloc de treball que van ocupar pertanguera als grups D o C laborals i en les categories esmentades en l'annex II d'aquesta convocatòria o li haguera correspost en l'actualitat d'acord amb l'article 16 del text refós de la Llei de funció pública valenciana.
  
2) Ocupar un lloc amb caràcter provisional per cessament o reingrés d'una situació d'excedència.
  
2.2. El personal inclòs en l'àmbit d'aplicació d'aquesta convocatòria farà el curs selectiu que estableix l'article quart de la Resolució del dia 18 d'abril de 1997.
  
3. Presentació de sol·licituds i admissió dels aspirants.
  
3.1. Els qui vulguen prendre part en el procés d'adaptació objecte d'aquesta convocatòria, ho hauran de fer constar mitjançant una sol·licitud, segons el model que s'acompanya com a annex I d'aquesta resolució.
  
3.2. Totes les sol·licituds s'hauran de dirigir al Servei de Selecció i Formació de la Universitat d'Alacant i s'hauran de presentar en el Registre General de la Universitat, en els registres auxiliars o per qualsevol de les maneres que estableix l'article 38.4 de la Llei 30/1992, de 26 de novembre, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
S'acompanyarà una còpia del títol acadèmic exigible al personal que opte a l'ingrés en els grups C o D, o bé una certificació que es compleixen els requisits substitutoris previstos en la normativa estatal.
  
3.3. En acabar el termini de presentació de sol·licituds, es publicarà la relació provisional d'admesos i exclosos a la realització dels processos d'adaptació, amb indicació dels motius d'exclusió.
  
Aquesta relació es publicarà en el tauler d'anuncis de l'edifici de Rectorat i Serveis Generals i en el web de la Universitat (http://www.ua.es/va/servicios/seleccion\_formacion/oferta\_plazas.html).
  
3.4. Publicada la relació a la qual es refereix el paràgraf anterior, els aspirants podran formular en el termini de 10 dies, comptadors a partir de l'endemà de la publicació de les llistes en el tauler d'anuncis de l'edifici de Rectorat, les al·legacions que consideren oportunes i resoldre els defectes que n'hagen motivat l'exclusió.
  
3.5. Transcorregut el termini anterior i resolts els defectes i vistes les reclamacions, es dictarà una resolució amb les llistes definitives d'admesos que es farà pública pel mateix procediment que les llistes provisionals.
  
3.6. El Servei de Selecció i Formació de la Universitat d'Alacant farà públic el calendari i el lloc de realització del curs previst en aquesta convocatòria.
  
4. Desenvolupament dels processos d'adaptació.
  
4.1. Durada del curs
  
Prenent com a base el que estableix la Resolució de 18 d'abril de 1997, la durada del curs serà de 40 hores, amb el detall que consta en l'annex III.
  
4.2. Assistència al curs
  
Per a l'adaptació a la condició de funcionari de carrera de la Universitat d'Alacant a través del procediment establit en aquesta convocatòria, a més de superar les corresponents proves avaluatòries, serà requisit indispensable assistir, com a mínim, a un 85% de la durada total del curs selectiu sense perjudici del que disposa en el punt dotze de la Resolució de 18 d'abril de 1997, per als casos de malaltia degudament acreditada.
  
4.3 Avaluació continuada
  
La Comissió Avaluadora dels cursos objecte d'aquesta convocatòria farà una avaluació continuada del personal adscrit a aquests cursos.
  
4.4. Per a la superació final del procés selectiu i, per tant, per a adquirir la condició de funcionari de carrera, caldrà obtenir la qualificació d'APTE.
  
La qualificació d'apte s'obtindrà quan s'aconseguisca una puntuació igual o superior a 5 punts.
  
5. Publicitat de les llistes d'aprovats.
  
5.1. Acabat el curs selectiu, la Comissió Qualificadora farà públic en els taulers d'anuncis de l'edifici de Rectorat de la Universitat les relacions del personal que hi ha participat amb l'expressió de la qualificació d'apte o no apte, i que constituirà les llistes d'aspirants que han superat el procés objecte d'aquesta convocatòria.
  
5.2. La Comissió Avaluadora elevarà al rector la llista d'aspirants que han superat el procés d'adaptació per a la publicació definitiva.
  
6. Comissió Qualificadora i professorat dels cursos.
  
6.1. La Comissió Qualificadora del procés d'adaptació que haurà de fer l'avaluació contínua del curs selectiu, així com la qualificació de les proves finals d'aquest, es nomenarà per resolució del rector, i estarà composta pels membres següents:
  
Comissió Titular:
  
President: El Rector de la Universitat d'Alacant o persona que delegue.
  
Dos representants de l'administració, un dels quals actuarà de secretari i l'altre de vocal.
  
Dos representants de les organitzacions sindicals representatives en la Universitat d'Alacant que actuaran de vocals.
  
Comissió Suplent:
  
Amb la mateixa composició.
  
6.2. A l'efecte de comunicacions i de qualsevol altra incidència derivada d'aquesta convocatòria, la Comissió Qualificadora tindrà la seu en la Unitat de Selecció i Formació de la Universitat.
  
6.3. El règim jurídic de funcionament de les comissions qualificadores serà el que estableix la Llei 30/1992, de règim jurídic de les administracions públiques i procediment administratiu comú, per al funcionament d'òrgans col·legiats, i els seus membres hauran d'abstenir-se i podran ser objecte de recusació per les persones interessades, quan hi concórreguen algunes de les causes previstes en els articles 28 i 29 d'aquesta llei.
  
7. Recursos.
  
Contra la convocatòria, les seues bases i tots els actes administratius que se'n deriven, els quals posen fi a la via administrativa, es pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la Jurisdicció contenciosa administrativa.
  
Prèviament, es podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Alacant, 16 de desembre de 2004.- El gerent: Rafael Carrillo Paños.
  
ANNEX I
  
CONVOCATÒRIA DELS CURSOS D'ADAPTACIÓ
  
DEL RÈGIM JURÍDIC DE DETERMINAT PERSONAL
  
LABORAL FIX DE LA UNIVERSITAT D'ALACANT
  
DADES DEL LLOC QUE OCUPA:
  
Denominació:
  
Destinació:
  
Data d'accés a la Universitat:
  
Forma d'accés a la Universitat:
  
Situació laboral: Actiu
  
 Excedència
  
 Actiu en adscripció provisional
  
 Actiu en comissió de serveis
  
DADES PERSONALS
  
DNI
  
Primer cognom:
  
Segon cognom:
  
Nom:
  
Data i signatura,
  
ANNEX II
  
Grup C
  
Oficial d'oficis/manteniment
  
Oficial primera de laboratori
  
Tècnic especialista d'oficis/manteniment
  
Especialista tècnic de laboratori
  
Coordinador de serveis
  
Grup D
  
Auxiliar de serveis
  
Auxiliar de serveis bibliogràfics
  
Conserge
  
Oficial segona de laboratori
  
ANNEX III
  
Continguts que cal desenvolupar en el curs
  
Mòdul 1. Legislació bàsica: 15 hores
  
Llei Orgànica 6/2001, de 21 de desembre, d'universitats.
  
L'Estatut de la Universitat d'Alacant.
  
Llei 30/1992, de 26 de novembre, de Règim jurídic de les administracions públiques i del procediment administratiu comú: Dels interessats. De les disposicions generals sobre els procediments administratius.
  
Mòdul 2. Gestió econòmica: 10 hores
  
El pressupost: descentralització i procediments de gestió de la Universitat d'Alacant.
  
La contractació administrativa en la Universitat d'Alacant.
  
Finançament de les universitats valencianes.
  
Mòdul 3. Recursos humans: 15 hores
  
Tendències actuals en gestió de recursos humans.
  
Gestió d'equips i comunicació.